Thisted FC og Christian Flindt Bjerg har underskrevet en 2-årig kontrakt.

Christian Flindt Bjerg får som klubbens cheftræner det direkte ansvar for klubbens førstehold i anden division vest. Derudover får han også det overordnede ansvar for klubbens U19 og U17 hold. Kontrakten træder i kraft den 1. juli 2014. Christian Flindt Bjerg, der bliver 40 år i næste måned, er i dag U19-træner i klubben. Kontrakten er hans første som seniortræner. Thisted FC skriver i en pressemeddelelse, at de har store forventninger til Christian Flindt Bjerg, der efter en professionel spillerkarriere både i Danmark og udlandet har de kvalifikationer, der skal til for at føre klubbens ambitioner ud i livet. Klubben lægger vægt på, at Christian Flindt Bjerg har stort kendskab til klubbens talentudviklingsprogram, der tager over til sommer.